**Telangana** er en delstat i det sørlige India. Hovedstaden er Hyderabad. Telangana er Indias tolvte største og tolvte mest folkerike delstat med et areal på 114 840 km² og et innbyggertall på 35 286 757 (folketellingen 2011).

Telangana-regionen var fram til 1947 inndelt i de administrative divisjonene Medak og Warangal i fyrstestaten Hyderabad, styrt av nizamene under det britiske kolonistyret. I 1948 ble Hyderabad invadert og innlemmet i Unionen India, fra 1950 som delstat. Delstaten Hyderabad ble oppløst i 1956, og samme år ble delstaten Andhra Pradesh opprettet ved å slå sammen delstaten Andhra og Telangana-regionen fra den tidligere delstaten Hyderabad. 

Den 2. juni 2014 ble Telangana Indias 29. delstat. Opprettelsen skjedde ved at deler av de ti distriktene nordvest i delstaten Andhra Pradesh, herunder Hyderabad, ble skilt ut som en egen delstat fra de sørlige og sørøstlige områdene. Byen Hyderabad vil fungere som felles hovedstad for Telangana og den gjenværende Andhra Pradesh i opp til ti år.

Nabodelstatene til Telangana er Maharashtra i nord og nordvest, Karnataka i vest, Chhattisgarh i nordøst og Andhra Pradesh i sør og øst. 

De fire største byene i delstaten er Hyderabad, Warangal, Nizamabad og Karimnagar.

Geografi
--------

Telangana ligger i innlandet på Deccan-platået i det sørlige India. Arealet er på 114 800 km². Delstaten grenser i øst og sørøst til Andhra Pradesh, i vest og nordvest til Maharashtra, i vest til Karnataka, i nordøst til Chhattisgarh og i øst til Odisha. 

Godavari og Krishna er de viktigste elvene.

Befolkning
----------

Utsikt over Hyderabad, Telanganas største by, fra Golconda-festningen
Telangana har et folketall på omkring 35 millioner.

Folketellingen i 2011 viste at 9,3 % av befolkningen tilhører minoritetsgrupper, *scheduled tribes*, mens 15,4 % tilhører underprivilegerte kaster.

### Språk

Befolkningen i Telangana taler i hovedsak telugu (77 %), mens det i hovedstaden Hyderabad også tales urdu (39 % av befolkningen). I noen områder tales også marathi og kannada.

### Religion

Hinduismen er den dominerende religion. 86 % av befolkningen i regionen er hinduer, mens hovedstaden Hyderabad har 55,4 % hinduer og 41,2 % muslimer (2001).

Historie
--------

Telangana var en av to hovedregioner i staten Hyderabad. Da denne staten ble innlemmet i India i 1948, fulgte Telangana med som en del av delstaten Hyderabad. Fra 1946 til 1951 var regionen preget av Telanganaopprøret.

Da delstatene i India i 1956 ble omgjort etter språkgrenser, gikk Telangana til delstaten Andhra Pradesh.

### Delstat

Den 30. juli 2013 vedtok Kongresspartiet, som dominerer indisk politikk, å dele Andhra Pradesh og skille ut Telangana som egen delstat. Utskillingen av Telangana måtte vedtas av Indias parlament før en ny delstat kan opprettes. I februar gikk et flertall i delstatsforsamlingen i Andhra Pradesh imot deling av delstaten og opprettelse av Telangana som ny delstat.

Loven om reorganisering av Andhra Pradesh og opprettelsen av Telangana som ny delstat ble vedtatt av Lok Sabha, underhuset i Indias parlament, den 18. februar 2014. Lovforslaget ble framsatt av regjeringen og Kongresspartiet, som opplevde intern splittelse i saken. Forslaget fikk støtte fra Bharatiya Janata Party (BJP). Den 20. februar 2014 vedtok også overhuset, Rajya Sabha, loven om den nye delstaten. Regjeringen fastsatte 2. juni 2014 som dato for ikrafttredelse.

Politikk og administrasjon
--------------------------

Kartet viser hvor partiene vant mandater ved valget til den nye delstatsforsamlingen i 2014
Delstatsparlamentet har to kamre. Overhuset Vidhan Parishad (lovgivende råd) er på 40 medlemmer, delvis valg, direkte og indirekte, delvis oppnevnt. Underhuset Vidhan Sabha er folkevalgt og har 119 medlemmer. Ett medlem er imidlertid oppnevnt av guvernøren for å representere den anglo-indiske folkegruppen.

Partiet Telangana Rashtra Samithi (TRS), som ledet an i kampen for opprettelsen av delstaten, vant det første valget til delstatsforsamlingen. TRS fikk 34 % av stemmene. Kongresspartiet vant 25 % av stemmene og 21 seter, med 14,5 % og 15 seter til Telugu Desam. All India Majlis-E-Ittehadul Muslimeen fikk 3,7 % og 7 seter, mens Bharatiya Janata Party fikk 7 % og 5 seter. TRS med fikk 63 av 119 mandater og med det regjeringsflertall. Telanganas guvernør E.S.L. Narasimhan ba TRS-lederen Kalvakuntla Chandrashekar Rao om å danne regjering i delstaten.

Telangana har 17 seter i Indias underhus Lok Sabha og 7 seter i overhuset Rajya Sabha.

### Distrikter

Kart over distriktene i Telangana
Telangana er inndelt i ti distrikter. 

Distriktene som utgjør delstaten hadde i 2011 en befolkning på til sammen 35 286 757:

* Adilabad 2 737 738
* Hyderabad 4 010 238
* Karimnagar 3 811 738
* Khammam 2 798 214
* Mahbubnagar 4 042 191
* Medak 3 031 877
* Nalgonda 3 483 648
* Nizamabad 2 552 073
* Rangareddi 5 296 396
* Warangal 3 522 644

Økonomi og næringsliv
---------------------

20 % av Indias kullforekomster finnes i Telangana. Kullet brytes av Singareni Collieries Company, som har gruvedrift i fire distrikter i Godavari-dalen.

### Samferdsel

Rajiv Gandhi internasjonale lufthavn ligger ved hovedstaden Hyderabad.

Referanser
----------

1. ↑
2. ↑  «POPULATION» (PDF) **(engelsk)**. Govt of Andhra Pradesh. Arkivert fra originalen (PDF) 12. november 2013. Besøkt 30. mai 2014.  «Arkivert kopi» (PDF). Arkivert fra originalen (PDF) 16. mai 2013. Besøkt 2. juni 2014.
3. ↑  «Telangana will be 29th state, Hyderabad to be common capital for 10 years». *The Times of India* **(engelsk)**. 30. juli 2013. Arkivert fra originalen 31. juli 2013.
4. ↑  «10 things to know about Telangana», *Business Standard*, 18. februar 2014.
5. 1 2  «Telangana, a brief profile: All that you want to know about India's 29th state» Arkivert 2. juni 2014 hos Wayback Machine. *Hindustan Times*, 21. februar 2014.
6. ↑  «Telangana: Protests continue over new state in southern India», *BBC News*, 1. august 2013.
7. ↑  Rao, C. H.: «The New Telangana State. A Perspective for Inclusive and Sustainable Development», *Economic and Political Weekly*, bd. XLIX, nr. 9, 1. mars 2014.
8. ↑  «Table 7.3. Language spoken by regional distribution», *Committee for Consultations on the Situation in Andhra Pradesh. Report*, desember 2010.
9. ↑  «Table 7.2. Region-wise distribution of religious groups 2001», *Committee for Consultations on the Situation in Andhra Pradesh. Report*, desember 2010.
10. ↑  John Law: *Modern Hyderabad (Deccan)*, Calcutta: Thacker, Spink & Co. 1914, s. 56ff.
11. ↑  Kenneth Pletcher: *Geography of India. Sacred and Historic Places*, New York: Britannica Educational Publishing, 2011, s. 299–300.
12. ↑  «India coalition approves new state of Telangana», *BBC News*, 30. juli 2013.
13. ↑  «Birth of a new state», grafikk med oversikt over saksgangen fra avisen *The Hindu*.
14. ↑  «Andhra Pradesh lawmakers reject India Telangana bill», *BBC News*, 30. januar 2014.
15. ↑  «Telangana bill passed in Lok Sabha; Congress, BJP come together in favour of new state» Arkivert 18. februar 2014 hos Wayback Machine. *Hindustan Times*, 18. februar 2014.
16. ↑  «Telangana: India parliament passes bill creating new state», *BBC News*, 20. februar 2014.
17. ↑  «Notification», *The Gazette of India*, 4. mars 2014.
18. 1 2  «Telangana to have 17 Lok Sabha seats, 119 member assembly», *Daily News and Analysis*, 16. desember 2013.
19. ↑  «Election Commission of India. General\Bye Election to Vidhan Sabha Trends & Result 2014» Arkivert 20. juli 2014 hos Wayback Machine. Election Commission of India.
20. ↑  «2014 Lok Sabha election results: KCR creates history in Telangana, TDP bounces back in Seemandhra», *Deccan Chronicle*, 17. mai 2014.
21. ↑  «K Chandrasekhar Rao to be sworn in as Chief Minister of Telangana on June 2», *Deccan Chronicle*, 29. mai 2014.
22. ↑  *Distribution of Population, Decadal Growth Rate, Sex-Ratio and Population Density*, Census of India, 2011.
23. ↑  «Telangana region has rich natural resources», *The Economic Times*, 30. juli 2013.
24. ↑  «Singareni Collieries Coal Mines of Telangana – The Black Diamond of India» Arkivert 2. juni 2014 hos Wayback Machine. Explore Telangana.

|  | Maharashtra | MaharashtraChhattisgarh | ChhattisgarhOdisha |  |
| Karnataka |  | Andhra Pradesh |
|    **Telangana**     |
|  |
|  | Andhra Pradesh | Andhra Pradesh |

Eksterne lenker
---------------

* Offisielt nettsted Rediger på Wikidata

* (en) Telangana – kategori av bilder, video eller lyd på Commons Rediger på Wikidata

* (en) Telangana – galleri av bilder, video eller lyd på Commons Rediger på Wikidata

| * v
* d
* r
Indias delstater og territorier |
| --- |
| Delstater | Andhra Pradesh **·** Arunachal Pradesh **·** Assam **·** Bihar **·** Chhattisgarh **·** Goa **·** Gujarat **·** Haryana **·** Himachal Pradesh **·** Jharkhand **·** Karnataka **·** Kerala **·** Madhya Pradesh **·** Maharashtra **·** Manipur **·** Meghalaya **·** Mizoram **·** Nagaland **·** Odisha **·** Punjab **·** Rajasthan **·** Sikkim **·** Tamil Nadu **·** Telangana **·** Tripura **·** Uttarakhand **·** Uttar Pradesh **·** Vest-Bengal | Indias flagg |
| Forbundsterritorier | Andamanene og Nikobarene **·** Chandigarh **·** Dadra og Nagar Haveli og Daman og Diu **·** Hovedstadsterritoriet Delhi **·** Jammu og Kashmir **·** Ladakh **·** Lakkadivene **·** Puducherry |
| ISO 3166-2:IN |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Nationalencyklopedin **·** GND **·** LCCN **·** BNF **·** BNF (data) **·** NKC **·** GeoNames **·** MusicBrainz
 |